G`uzordagi avtomashinalar jarima maydonchasida "Matiz" yonib ketdi

Qashqadaryo viloyatining G`uzor tumanida 9 iyun kuni  Mustaqillik ko`chasida joylashgan avtomashinalar jarima maydonchasida saqlanayotgan “Matiz” rusumli avtomashinasida yong`in sodir bo`lgan. Ko`rilgan choralar natijasida yong`in o`chirilgan.
Yong`in oqibatida “Matiz” avtomashinasi to`liq yonib zarar ko`rgan va uning yonida turgan “Epika” rusumli avtomashina, hamda “Kobalt” rusumli avtomashinalari issiqlik ta`siridan qisman zarar ko`rgan. 
O`zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko`ra, jarohat olganlar yo`q. 
Hozirda surishtiruv ishlari olib borilmoqda.